### 10

# [Kossuth Lajos azt üzente: …]

Kossuth Lajos azt üzente:
Elfogyott a regimentje.
Ha még egyszer azt üzeni,
Mindnyájunknak el kell menni!
Éljen a magyar szabadság,
Éljen a haza!
Esik eső karikára,
Kossuth Lajos kalapjára.
Valahány csepp esik rája,
Annyi áldás szálljon rája!
Éljen a magyar szabadság,
Éljen a haza!
Kossuth Lajos íródeák,
Nem kell néki lámpavilág.
Megírja ő a levelet,
A ragyogó csillag mellett.
Éljen a magyar szabadság,
Éljen a haza!
Magyarország, édes hazám,
Néked szült és nevelt anyám.
Négy esztendő nem a világ,
Enyém lesz a legszebb virág!
Éljen a magyar szabadság,
Éljen a haza!501