### 233

# [Hármat költött a fekete kánya. …]

Hármat költött a fekete kánya.
Engem szeret a kend barna lánya.
Gyere hozzám, ne kérdezd anyádat!
Eszem azt a csókra termett szádat!
Rózsát ültettem a gyalogútra.
Úgy szeretlek, az Isten is tudja.
Megtagadom apámat, anyámat,
Mégsem adom a szeretőm másnak.
Esik eső csöpörögve esik.
A szép kislányt sokan fölkeresik.
Fölkeresik télbe, nyárba, sárba;
Akármilyen sötét éjszakába.
Szánom-bánom, amit cselekedtem,
Hogy teveled szerelembe estem,
Szerelembe nem estem, csak szóba.
Sajnálom, de nem tehetek róla.537
Kiskunhalas (Pest)