### 113

# [Hej, vára, vára, …]

HIDAS JÁTÉK
Hej, vára, vára,
Ezrek vára;
Kettős kívül,
Tüzes gyűrű.
Vesd ki vára,
Vesd be!
– Mért küldött az úrasszony?
– Haja, gyöngye, gyöngye.
– Nektek hídat csinálni.
– Haja, gyöngye, gyöngye.
– Minek nektek az a híd?
– Haja, gyöngye, gyöngye.
– Nektek azon átjárni.
– Haja, gyöngye, gyöngye.
– Miből lesz a híd lába?
– Haja, gyöngye, gyöngye.
– Bürökből és bodzából;
Cigányasszony kontyából.
– Haja, gyöngye, gyöngye.
– Mikor a lány lefekszik,
Rózsavízbe megmosdik.
– Haja, gyöngye, gyöngye.
– Nyissad, asszon, kapudat,
Hadd kerülöm váradat!
– Haja, gyöngye, gyöngye.141
Jászapáti (Szolnok)