### 14

# [Sej-haj, kocsmárosné, bort hozzon hitelbe! …]

Sej-haj, kocsmárosné, bort hozzon hitelbe!
Itt hagyom a kis pej lovam érte.
Hogyha ki nem váltom holnap délre,
Sej-haj, kösse ki az istálló elébe!
Sej-haj, kocsmárosné, bort hozzon hitelbe!
Itt hagyom az irhás subám874 érte.
Hogyha ki nem váltom holnap délre,
Sej-haj, akassza a cégér875 tetejére!
Sej-haj, kocsmárosné, bort hozzon hitelbe!
Itt hagyom a sárga kocsim érte.
Hogyha ki nem váltom holnap délre,
Sej-haj, húzza ki a kiskapu elébe!
Sej-haj, kocsmárosné, bort hozzon hitelbe!
Itt hagyom a kedves babám érte.
Hogyha ki nem váltom holnap délre,
Sej-haj, ültesse a kiskapu elébe!876
Ludas (Heves)