### 2

# [Míg rebegő nyelvem szárnyára eresztem, …]

CÉHLÁDA KIKÉRÉSE, ELVITELE:
Míg rebegő nyelvem szárnyára eresztem,
Addig szemeimet az égre emelem:
Onnan várok áldást e kis társaságra,
Ennek pedig minden itt lévő tagjára…
Vivát!…
Atyamesterünknek érdemes házához,
E mi társaságunk, mint önnön atyjához,
Nemcsak mint atyjához, sőt mint barátjához,
Illő köszöntéssel kirendelt magához.
Vivát!
Beszédemmel hosszas nem akarok lenni,
Mert még szándékunk van innen tovább menni.
Azért orációt320 nem lehet itt tenni,
Mert az új szálláson akarunk pihenni…
Reméljük, célunkat hogy ebben elérjük,
Azért társaságunk ládáját kikérjük,
S innen becsülettel máshová kísérjük.
Hív szolgálatunkat azért is ígérjük.
Vivát!…
Atyamester uram is, engedelmével
Elvisszük ládánkat, maradjon békével!
Virágozzon háza atyamesternével!
Éljen az úr egész háznépével! Vivát!…321
Kiskunhalas (Pest)