### 3

# [Miért szorgalmatoskodol? Annyit gondolkodol? …]

Miért szorgalmatoskodol? Annyit gondolkodol?
Ha e világot birnád, ugyan meg kell halnod!
Atyáink, anyáink, barátink, szomszédink
És a mi kedves rokonink,
Jaj, hova lennétek, kik ezelőtt éltek?
E világból kiköltöztek.
El vagyon már rendelve minden ember élete:
Úrról, szegény koldusról, hatalmas császárról,
Világon kik vagynak: vének, avagy ifjak,
Mind meg kell halni azoknak!
Nem nézi ő rendét, sem nagy nemzetségét,
Hirtelen megfojt akárkit.113
Kórógy (Szlavónia)