### 375

# [Szomorú az idő, …]

Szomorú az idő,
Meg akar változni.
Hej, két kegyes egymástól
Most akar elválni.
Mikor a két kegyes
Egymástól elválik,
Hej, még a fényes nap is
Homályosnak látszik.
Angyal-e vagy madár
Ki száraz ágra szállt?
Hej, csattogtatja szárnyát,
Veri szívem kínját.
Zavaros a Maros,
Nem akar higgadni.
Hej, haragos a babám,
Nem akar békélni.
Meghiggad a Maros,
Nem lesz mindig zajos.
Hej, megbékél a babám,
Nem lesz az haragos!689
Hódmezővásárhely (Csongrád)