### 124

# [Meguntam már őfelségét szolgálni, …]

Meguntam már őfelségét szolgálni,
Kaszárnyáját végig-végigsétálni;
Mérett zabbal a lovait hizlalni,
Százados úr reportjait746 hallgatni.
Jobb szeretném ölelni a rózsámat,
Örömestebb hallgatnám szavaidat;
Nem is foglak elfelejtni, míg élek,
Míg énbennem cseng a szomorú lélek.
Jaj, de nehéz azt az időt bevárni,
Mikor ezt a nótát fogom dalolni:
– Kitöltöttem három évet s hat napot,
Kis angyalom, adjon isten jó napot!747
Magyarpécska (Arad)