### 152

# [Andrásfalva körös-körül füstbe van, …]

Andrásfalva körös-körül füstbe van,
Ferenc Jóska rézágyúja benne van.
Ágyúszóra hullnak el a legények,
Piros vérbe ferednek meg szegények.
Édesanyám, hol fogok én meghalni?
Hol fog az én piros vérem elfolyni?
Lengyelország csatatéren a sírom;
Megizenem a babámnak, ne sírjon!
Édesanyám, pénz vagyon a zsebembe,
Arra kérem, markoljon ki belőle,
Vegyen nékem olyan aranykoporsót,
Sárgarézzel veresse le a jajszót!
Édesanyám, azt láttam meg álmomba,
Ferenc Jóska felöltözött komiszba.
Fényes kardját köti baloldalára:
– Gyertek fiúk, menjünk el a csatába!791
Bácsandrásszállás (Bács-Bodrog)