### 14

# [Most nyílik a szelíd rózsa bimbója. …]

Most nyílik a szelíd rózsa bimbója.
Ki van tűzve Kossuth Lajos zászlója.
Sok szép legény felesküszik alája;
Ezt kívánja ma a magyar hazája.
Én magam is katonának beállok.
Virágok közt kisérnek a leányok.
Az ezrednél fognak hívni vitéznek,
Nemsokára kapitánynak neveznek.
Acélkardot csináltatok magamnak;
Ráveretem címerét a hazámnak,
Diófából ki is vágom a nyelét,
Rávágatom Kossuth Lajosnak nevét.507
Borsodszentgyörgy (Borsod)