### 134

# [Mán én is megházasodtam, …]

Mán én is megházasodtam,
Hej, be rendes asszonyt kaptam!
Sej-haj, dínom-dánom;
Míg ílek is, bánom,
Hogy megházasodtam!
Miúta a házho vettem.
Pokolnak lakója lettem.
Sej-haj, dínom-dánom;
Míg ílek is, bánom,
Hogy megházasodtam!
Felesígem olyan tiszta:
Egyszer mosdik hét hónapba.
Sej-haj, dínom-dánom;
Míg ílek is, bánom,
Hogy megházasodtam!
Reggel felkel nyóc órakor,
Feje olyan, mint egy bokor.
Sej-haj, dínom-dánom;
Míg ílek is, bánom,
Hogy megházasodtam!
A szemibe két nagy csipa,
Olyan, mint egy tajtíkpipa.
Sej-haj, dínom-dánom;
Míg ílek is, bánom,
Hogy megházasodtam!
Óra olyan, mint egy ököl,
Beletérne három köböl.
Sej-haj, dínom-dánom;
Míg ílek is, bánom,
Hogy megházasodtam!
A pízembűl csak itt-ott jut,
Mindján a masamódho1410 fut.
Sej-haj, dínom-dánom;
Míg ílek is, bánom,
Hogy megházasodtam!
Nagy bóbitát visz a fején,
Olyan, mint egy riska1411 tehén.
Sej-haj, dínom-dánom;
Míg ílek is, bánom,
Hogy megházasodtam!
Csípője hegyes, mint az ár:
Nincs több ilyen drága madár.
Sej-haj, dínom-dánom;
Míg ílek is, bánom,
Hogy megházasodtam!
Dílbe veti meg az ágyat,
Kutya mossa el a tálat.
Sej-haj, dínom-dánom;
Míg ílek is, bánom,
Hogy megházasodtam!
Kenyeret is jó tud sütni,
Kétszer teszen kovászt neki.
Sej-haj, dínom-dánom;
Míg ílek is, bánom,
Hogy megházasodtam!
Ötször-hatszor megdagasztja,
Mégis keletlen szakasztja.
Sej-haj, dínom-dánom;
Míg ílek is, bánom,
Hogy megházasodtam!
Ötször-hatszor befűt neki,
Mégis sületlen szedi ki.
Sej-haj, dínom-dánom;
Míg ílek is, bánom,
Hogy megházasodtam!
Amit az asztalra feltesz,
Attúl az ember maj megvesz.
Sej-haj, dínom-dánom;
Míg ílek is, bánom,
Hogy megházasodtam!1412
Nagyszalonta (Bihar)