### 37

# [Gyere be, rózsám, gyere be! …]

Gyere be, rózsám, gyere be!
Csak magam vagyok idebe.
Két cigánylegény hegedül,
Csak magam járom egyedül.
Gyere be, rózsám, gyere be!
Hadd legyünk ketten idebe!
Húzza a nótát a cigány,
Járjuk a táncot szaporán!
Gyere be, rózsám, izibe!
Nincsen a pap se idebe.
Gyere be, rózsám, ölembe,
Úgy leszek aztán kedvembe!
Húzzad a nótát, te cigány,
Húzzad a nótát szaporán!
Gyere be, rózsám, énhozzám,
Járjuk a táncot azután!1044
Göcsej (Zala)