### 315

# [Ki van az én szemem sírva, …]

Ki van az én szemem sírva,
Mert a rózsámot más bírja.
Mért fogadta azt az egyet:
Rajtam kívül mást nem szeret?
– Ha tudtad, hogy nem szerettél,
Hálódba mért kerítettél?
Hagytál volna békét nekem,
Más is elvett volna engem.
Ez az utca bánat-utca:
Bánat-kőből van kirakva.
Ezt a rózsám kirakatta,
Hogy én sírva járjak rajta.
Rak(d) ki, rózsám, rakasd jobbra,
Hogy én jobban járjak rajta;
Rak(d) ki, rózsám, rakasd jobbra.
Hogy én jobban járjak rajta!626
Józseffalva (Bukovina)