### 34

# [Keléd-puszta gidres-gödrös határa… …]

Keléd-puszta gidres-gödrös határa…
De sok summás átkot mondott reája:
– Légy átkozott, Keléd-puszta, mindaddig,
Míg benned egy summáskislány létezik!
Egy szem csusza1259, kettő van a számomra.
Ne csodálják, ha el vagyok hervadva!
Elhervasztott a Szentivány kenyere…
Jó az Isten, megszabadít majd tőle!
Mező fölött szépen szól a pacsirta.
Bandagazda a nevemet fölírta.
– Írja, írja, bandagazda1260, nem bánom,
Keléden én nem aratok több nyáron!1261