### 1

# [Mikor juhászbojtár voltam, …]

Mikor juhászbojtár voltam,
Forráskútnál elaludtam.
Fölébredtem úgy déltájban:
Mindön juhom lucernában.
Kik közülük fölpuffadtak,
Azért énrajtam kiadtak;
Még jó levelet sem adtak,
Kivel mög sem fogadhattak.
Azért betyár mégse löttem,
Csak disznókkal keresködtem.
Egyször látom nagy messzirül,
A bodroki erdőszélrül:
Látom, gyünnek a pandúrok:
Feketösznek, mind a sasok.
Pajtásaim elfutottak,
De engömet mög itt hagytak.
Kocsmárosné, legjobb borát!
Átmulatom ez éjszakát:
Cigány húzza, táncot járok;
Ölelnek a cifra lányok!
Cifra kulacs, nincs bor benne.
Kocsmárosné, hozzon bele!
Jó bort hozzon, ne vizesset,
Hogy hiába ne füzessek!897
Juta (Somogy)