### 45

# [Szöged alatt elkészült mán a vasút, …]

Szöged alatt elkészült mán a vasút,
Akin kimönt, vissza is gyün a Kossuth.
Majd elhozza magyarok koronáját,
A némötnek mindönféle pompáját.
Világosná(l) raktuk le fegyverünket,
A Görgey ott adott el bennünket;
Világosná(l) raktuk le fegyverünket,
A Görgey ott adott el bennünket!
Muszka lova érdemli mög a zabot,
Mer bevötte kétször Magyarországot.
A Görgey érdemli mög a vasat,
Mé adta el Világosnál a magyart!544
Törökbecse (Torontál)