### 12

# [Emlékezzünk Szent Balázsról, …]

Emlékezzünk Szent Balázsról,
Hogy ma vagyon napja!
Többször is, hogy megérhessük,
A Jóisten adja!
Adja szent áldását,
Nyújtsa áldomását:
Gyermekektől távoztassa
Torkuknak fájását!
Szent Balázsnak napjára
Mi éneket mondjunk!
Gazdasszony ajándékból
Virágozik nyársunk.
Azért hoppot mondunk
És egyet fordulunk.
Gazdaasszony kedve ellen,
Tudom, hogy nem esik,
Hogyha esik.
Vannak, akik seregünket
Ott kinn lesik.
Seregestől mi azért a
Szomszédba ballagunk.171
Rád (Baranya)