### 56

# [– Jól megrezzáld a farod, …]

– Jól megrezzáld1065 a farod,
Ahogyan te akarod.
Annak adom affarom,
Akkinek én akkarom!
Annak bizony nem adom,
Akkinek nem akkarom.
Vékony deszkakerítés,
Átlátszik az ölelés,
Ölelj, rózsám, kedvedre,
Ne hányják a szömödre.
Az én rózsám olyan szép,
Mint üveg alatt a kép.
Ulyan az én galambom,
Meghajlik a csókomon.
Haj, pintyőke, pintyőke;
Ráültem a tüzhelyre.
A tűz alám pattantott;
Jaj, de nagyot rikótott!
Héj, kikerics1066, kikerics,
Nékem bizony ne keríts!
Kerítök én magamnak;
Te jis keríts magadnak!1067
Haraszti (Verőce)