### 28

# [Szép világja a magyarnak: …]

Szép világja a magyarnak:
Mostan negyvennyolcat írnak.
Magam is el fogok menni,
Nyalka honvéd fogok lenni.
Puskát veszek a vállamra,
Kardot kötök oldalamra.
Megmutatom a muszkának:
Magyarok hogyan csatáznak.
Megálljuk mi a helyünket,
Nem hagyjuk el vezérünket.
Ott láttuk a Tisza partján:
Futamodott a szervián525.
El is vitte az irháját,
Telerakta a gatyáját.
El kell Jélácsicshoz menni,
Majd ki fogja tisztogatni!
A Szenttamás erős helység,
Körülfogta az ellenség.
Ne féljetek, magyar lányok,
Nem jönnek a szerviánok!
Perczel Móric katonája
A falakat mind megmászta:
Muszkát, rácot és németet,
Mindent pokolba kergetett.
Perczel Móric aranycsillag,
Ott Szenttamás alatt ballag;
Sírogatja halottait:
Kossuth Lajos katonáit.526
Göcsej (Zala)