### 87

# [Csendes patak folydogál, …]

Csendes patak folydogál,
Szemem könnye csordogál.
Szívem gyászba öltözik,
Koporsóba költözik;
Piros színem változik.
Éjfélben, mikor alszom,
Azt tudom, veled játszom:
Gyöngy-melled takargatom,
Piros orcád csókolom;
Még sincsen nyugodalmam.
Ó, halálos szerelem,
Végy el előre engem!
Vedd el szívem fájdalmát,
Tekintsd éltem rabságát,
Bús szívem árvaságát.
Búsulásimban sírok,
Sírva verseket írok.
Nem kell étel, sem ital;
Szívem eltelt bánattal.
Érted, rózsám, majd meghal.
Berekesztem versemet,
Köszöntöm személyedet.
Ezer egészségeket,
Kívánok e háznépnek,
De különösen néked!383
Hódmezővásárhely (Csongrád)