### 72

# [Háromkirályok napját, …]

Háromkirályok napját,
Országunk egy istápját
Dícsérjük énekekkel,
Vigadozó versekkel!
Szép jel és szép csillag,
Szép napunk támadt.
Hol vagy, zsidók királya?
Mert megjelent csillaga.
Betlehemben találják,
Szép Jézust körülállják.
Szép jel és szép csillag,
Szép napunk támadt.
Királyok ajándékát:
Aranyt, temjént és mirhát254
Vigyünk mi is urunknak,
Ártatlan Jézusunknak!
Szép jel és szép csillag,
Szép napunk támadt!
Kérjük a szép Szűzanyát:
Kérje értünk szent fiát,
Hogy békességben tartson,
Ellenség, hogy ne ártson.
Szép jel és szép csillag,
Szép napunk támadt!255
Hódmezővásárhely (Csongrád)