### 17

# [Szegény vagyok, szegénynek születtem. …]

Szegény vagyok, szegénynek születtem.
A rózsámat igazán szerettem.
Az irigyek elrabolták tőlem,
Most lett szegény igazán belőlem.
Fújja a szél a nyárfa levelét.
Azt gondolom, hogy az is ellenség;
A fűszál is felállott ellenem;
Bujdosóvá tett már a szerelem.
Elmegyek én messze útra innen,
Ahol senki ismerősöm nincsen.
Elbujdosom a világ szelére,
Hogy ne legyek senkinek terhére.
Csipkebokor legyen a szállásom,
A búbánat kisérő pajtásom;
A búbánat és a rózsám képe!
Isten veled, kis falum, örökre!430
Kisbacon (Udvarhely)