### 4

# [Szernyű nagy romlásra készül Pannonia, …]

Szernyű nagy romlásra készül Pannonia,
Kinek mint tengernek megáradó hobja;
Sok búnak, bánatnak környülvette árja,
Mert a vitézeknek esett ma egy héjja.
Fölemeli Kádár szemeit az égre,
Mondván: – Uram, Jézus, jöjj segítségemre!
Nosza, jó katonák, harcoljunk két kézre!
Mert nem látok embert jőni segítségre.
Az zászlótartónak felszóval kiáltja:
Vidd el, fiam, vidd el a zászlót más útra,
Hogy el ne vesszen mi urunk kevés hadja,
Mert Magyarországért meghalok én még ma!
Kiontom véremet én szegény hazámért,
Ezenről meghalok kedves nemzetemért;
Nem szánok érette bizony ontani vért,
Mert én a Krisztustól veszek jutalmat, bért.381
Csíkjenőfalva (Csík)