### 41

# [Tanuld, asszony, az uradat megbecsülnyi, …]

KONTYOLÁS
Tanuld, asszony, az uradat megbecsülnyi,
És ővéle mindenekben egyesülnyi:
Ha kocsmába megy, hallgass,
Ha megnyúz is, ne jajgass,
Ha urad ver!
Hej, huj, ha urad ver!
Ülj tűzhelre, guzsalyodra852, forgass orsót,
Mikor urad fog forgatnyi pinteskorsót:
Szomjúhozzál, ha iszik,
Éhen haljál, ha eszik,
Vagy lakozik!
Hej, huj, vagy lakozik!
A sült tököt, kukoricát, tartsd magadnak,
Tyiszta lisztből fánkot süssél az uradnak,
Cukrocskával cukrozd meg,
Apró szőlővel hintsd meg
Te uradnak!
Hej, huj, te uradnak!
Hogyha, jó férj, nyelves lészen feleséged,
Hogy ő legyen mindenekben ellenséged,
Üssed, verjed oldalát,
Verd ki néki a fogát,
Ne morogjon!
Hej, huj, ne morogjon!853
Garamkissalló (Hont)