### 71

# [Kicsi nékem ez a ház, …]

Kicsi nékem ez a ház,
Kirúgom az oldalát.
Ha kirúgom, berúgom,
Mégis megcsináltatom…
Addig nekem nem hisznek,
Míg a sírba nem tesznek.
Akkor is csak úgy hisznek,
Ha jó mélen letesznek.
– Hej, te kislány, te, te, te,
Ki szolgállója vagy te?
– Csaplárosné vagyok én;
Kell-e jó bor? Adok én!
– Hej, te kislány, te, te, te,
Hány esztendős lehetsz te?
– Tizenhárom meg egy fél,
A babámé vagyok én.1083
Kisbajcs (Győr)