### 18

# [Esik eső, jaj, de szépen csepereg! …]

Esik eső, jaj, de szépen csepereg!
Barna kislány az akna1381 partján kesereg.
Sírva kéri ő a főaknász1382 urat:
– Egypár szóra hívják ki a babámat!
Bányászlegény, ha bemegy a bányába,
A csákányát vágja a szén aljába.
– Vágjad, pajtás, hadd rugjon a szemembe,
Mert Somsályon aranypénzen fizetnek!
– Bányászlegény, addig nem lesz ma sikta1383,
Míg ki nem lesz a métered1384 faragva.
– Itt van már az éjfélnek az ideje,
Ki is van már a méternek1385 a fele.
A szállító, ha bemegy a bányába,
Elsiet a közeli nomerára1386;
Százhúsz csillét leszállít egy órára,
Majd csak akkor gyujt rá cigarettára.
A somsályi felső tárna1387 de magos!
De sok szegény bányászlegény hervad ott!
Hervadozik, mert büdös a levegő;
Mer a bánya olyan, mint a temető.
Leszakadt a bányának a teteje,
Benne maradt százhúsz ember élete.
Sírhat-ríhat a sok árva eleget,
Mer odalett, ki kenyeret keresett.1388
Somsály-bányatelep (Borsod)