### 146

# [Szép a huszár, ha felül a lovára, …]

Szép a huszár, ha felül a lovára,
Fényes kardját köti az oldalára.
Onnan nézi, merre van a hazája,
Édesanyja merre vár a fiára?
Keselylábú kis pej lovam, te vagy az,
Aki engem a csatába hordozgatsz;
Könnyes szemmel csak úgy reám tekintgetsz,
Csakhogy szóval engem meg nem kérdezhetsz.
Tegnap este jöttem meg a csatából,
Leesett a vas a lovam lábáról.
Nyisd ki, kovács, azt a szurtos ajtódat.
Jó élesre vasald meg a lovamat!782
Balatonkeresztúr (Somogy)