### 46

# [Itt is keletkezik …]

Itt is keletkezik
Egy csodató.
Aztat körülveszik
Csodatevő szarvasok.
Ezer ágú boga,
Ezer misegyertya
Gyulladva gyulladjék,
Altatva aludjék
Az új esztendőben!
Adjon az Isten ennek a gazdának
Egy hold földön száz mérő búzát!
Régi rejtem, régi rejtem,
Sej, regűrejtem!
Ez a nagy Úristen
Ezt is megengedte.
Adjon az Isten ennek az asszonynak
Egy tyúk alatt száz csirkefiat!
Régi rejtem, régi rejtem,
Sej, regűrejtem!
Ez a nagy Úristen
Ezt is megengedte.
Regüljünk egy szép legényt,
Kinek neve volna:
Horvát János volna.
Regüljünk egy szép leányt,
Kinek neve volna:
Berényi Mária volna.
Mit visz neki Jani?
– Viszek neki hippet-huppot,
A vállára furkósbotot;
A vállára.
– Mit visz neki Mária?
– Viszek neki töltött dunyhát.
Töltött vánkost
A feje alá.
Összecsöndörödjenek,
Összepöndörödjenek,
Mint a kis nyúl farka!
Még annál is jobban,
Mint a róka farka!
Kicsoszogjunk,
Becsoszogjunk
Cserfa nadrágunkba;
Rossz papucsainkba!
Falon van egy acskó,
Tele van százassal.
Fele a gazdáé,
Fele a regüsöké.
Megsűt már a kis malac,
Érezzük a szagát.
Adják ki a hátulsó lábát!220
Nyögér (Vas)