### 349

# [Édesanyám rózsafája, …]

Édesanyám rózsafája,
Engem nyitott utoljára.
Bár sohase nyitott volna!
Szebb a bimbó, mint a rózsa.
Piros rózsa fehért játszik.
Nem bánom, ha máshoz jársz is.
Te kezdted el az elválást,
Te bánod meg, babám, nem más.
Azt hiszed te, hogy én bánom,
Hogy tetőled el kell válnom?
Elválásom csak egy álom;
Van még legény a világon.
Azt hiszed te, hogy én sírok,
Hogyha gyászlevelet írok?
Reszket a toll a kezembe,
Nem írok a leveledre.663
Áj (Abaúj-Torna)