### 47

# [Nem vagyunk mi rablók! …]

Nem vagyunk mi rablók!
Szent István szolgái.
Most érkeztünk hideg földről,
Hideg mezejéről.
El is vagyunk fagyva:
Kinek füle, kinek ajka elfagyott.
Nyomjuk-e vagy mondjuk?
Haj, regő, rejtő!
Azt is megadhatja
Az a nagy Úristen.
Adjon az Úristen
Ennek a gazdának
Két szép tehenet,
Tejet, vajat eleget!
Hadd süssenek rétest
Szegény regölőknek.
Haj, regö, rejtő!
Azt is megadhatja
Az a nagy Úristen.
Adjon az Úristen
Ennek a gazdának
Négy szép ökröt,
Két kis bérest;
A kisebbik béresnek
Arany üsztökenyelet;
A nagyobbik béresnek
Arany ostornyelet!
Haj, regö, rejtő!
Azt is megadhatja
Az a nagy Úristen.
Adjon az Úristen
Ennek a gazdának
Csöngös-pöngös szekeret,
Szekér mellé kereket,
Kerék mellé vasszeget,
Vasszeg mellé faszeget!
Haj, regö, rejtő!
Azt is megadhatja
Az a nagy Úristen.
Adjon az Úristen
Ennek a gazdának
Két szép óllat,
Száz kis malacot.
Az egyikből kifussanak,
A másikba befussanak!
Haj, regö, rejtő!
Azt is megadhatja
Az a nagy Úristen.
Adjon az Úristen
Ennek a gazdának
Száz hold földet,
Ezer kereszt rozsot,
Ezer kereszt búzát,
Száz mérő lencsét,
Az mellé szerencsét!
Haj, regö, rejtő!
Azt is megadhatja
Az a nagy Úristen.
Széken ül a gazda,
Ezer forint az oldalán;
Fele szegény regölőké,
Fele a gazdáé.
Haj, regö, rejtő!
Azt is megadhatja
Az a nagy Úristen.
Itt tudunk egy leányt,
Kinek neve Julcsa;
Amott tudunk egy legényt,
Kinek neve Pista.
Isten meg se mentse,
Kebelébe rejtse!
Kert felé keritse,
Utca felöl behajtsa,
Párna alá szorítsa;
Úgy siktassa, rékassa,
Mint a koca malacát,
De még annál is jobban!
Haj, regö, rejtő!
Azt is megadhatja
Az a nagy Úristen.221
Miháld (Somogy)