### 259

# [– Fehér üröm, fekete nád; – …]

– Fehér üröm565, fekete nád; –
Verd meg, Isten, azt az anyát.
– Fehér üröm, fekete nád: –
Verd meg, Isten, azt az anyát.
Verd meg, Isten, azt az anyát,
Aki tőlem tiltsa fiát;
Verd meg, Isten, azt az anyát,
Aki tőlem tiltsa fiát!
Tőlem tiltsa, mástól tiltsa,
Kinek a fenének tartsa?
Tőlem tiltsa, mástól tiltsa,
Kinek a fenének tartsa?
Hagyjuk el a mámájának,
Keres ő leányt fiának;
Hagyjuk el a mámájának,
Keres ő leányt fiának!
Szebbet s jobbat, mint én voltam,
Mer én igen csendes voltam:
Szebbet s jobbat, mint én voltam,
Mer én igen csendes voltam.
Mer én igen csendes voltam,
Csendes folyóvízből ittam;
Mer én igen csendes voltam,
Csendes folyóvízből ittam.
Csendes folyóvízből ittam,
S avval magam elrontottam;
Csendes folyóvízből ittam,
S avval magam elrontottam.
Felsütött a nap sugára
Minden ember ablakára;
Felsütött a nap sugára
Minden ember ablakára.
Jaj, istenem, mi az oka
S az enyémre nem süt soha?
Jaj, istenem, mi az oka
S az enyémre nem süt soha?566
Lészped (Moldva)