255 72 Háromkirályok napját – MNGy I. 131-132. 2. sz. Gyűjt. Török Károly. A vízkereszti háromkirályok-járás eredetileg a betlehemi játék egyik részlete volt, majd onnan kiszakadva önállósult, későbbi időpontra tevődött át. A Dunántúl déli részén is ismert. Szereplője a három betlehemi király, akik a csillagot követik. (A mozgatható, kiugratható csillag éppúgy szükséges kelléke, mint a templom vagy istálló a betlehemi pásztorjátéknak.) Szövegünk egyházi eredetű népének.