### 251

# [Édesanyám fia voltam, …]

Édesanyám fia voltam,
Mig szeretőt nem tartottam.
Mihelyt szeretőm akadott,
Édesanyám megtagadott.
Édesanyám megtagadott,
A szeretőm is elhagyott.
Hogyha elhagyott egy hétre,
Én meg elhagyom örökre.
A belegi kertek alatt
Karikagyürüm ott maradt.
De még azért visszamegyek;
Szeretőmtől bucsut veszek.
A belegi kertek alatt
Folyik a szerelem-patak.
Aki abból egyet iszik,
Babájától elbucsuzik.
Aki abból egyet iszik,
Babájától elbucsuzik.
Lám én abból egyet ittam,
A babámtól elbucsuztam.557
Beleg (Somogy)