### 22

# [Hej, gazduram! Hej, gazduram! Én itthagyom kendet; …]

Hej, gazduram! Hej, gazduram! Én itthagyom kendet;
Mától fogva nem vakarok ökröt, se tehenet!
Verje fel az udvarukat a gyom meg a dudva1128;
Vasvilláját, isztikéjét1129 egye meg a rozsda!
A savanyú káposztája rothadjon hordóba!
Velem sokszor megetette reggel, vacsorára.
A filoxer dúrja ki a szőlője tőkéjét;
Nyissa ki, de fedje is el, ha megissza levét!
Szője be a pók az óla ajtaját, ablakát!
Törjön el a keze, hogyha szolgának pofont ád!
Én már ide soha többé lábam be nem teszem,
S a keserves káposztáját többé meg nem eszem!1130
Hajdúhadház (Hajdú)