### 61

# [Szaporán keljetök föl, bujtárok! …]

Szaporán keljetök föl, bujtárok!
Az angyal azt mondta, hallottátok?
Üdvözítőt ti ma láttok,
Velem együtt imádjátok!
Azt sem tudjuk, gazda, merre menjünk,
Mégis csak sürgenget, hogy siessünk.
Angyal szavábul értöttem:
Születés helye hogy Betlehem.
Menjünk hát mindnyájan el sietve,
A kis Jézus előtt térdre esve!
Amit viszünk a gyermeknek,
Ki az égből igy jelent meg.
Amit lehet, viszök én tejecskét;
Én is viszök sajtot és kenyérkét;
Én is viszök egy báránykát,
Mivel jól tartom az anyját.
Üdvözlégy, úr Jézus, kis királyunk,
Kit e szegénységbe itt találunk.
Kérünk téged, légy oltalmunk,
Ellenségön diadalunk.241
Püspökszenterzsébet (Baranya)