### 67

# [Kossuth lova megérdemli a zabot: …]

Kossuth lova megérdemli a zabot:
Kétszer kerülte meg Magyarországot.
Harmadszor is meg akarta kerülni,
De a német nem akarta engedni.
Ha még egyszer körüljárhatta volna,
Magyarország gyászba sose lett volna.
Kossuth Lajos, ha bevettél huszárnak,
Adj lovat is, hogy én gyalog ne járjak!
Adj lovat is, lóra való szerszámot,
Hadd járjam be körül Magyarországot!569
Moldva