### 13

# [Én is vőlegény (menyasszony) vagyok, …]

Én is vőlegény (menyasszony) vagyok,
Már indulni akarok.
Készüljön a násznépe
Szomorú menyegzőmre!
Én is szép rózsa voltam,
Míg én életben voltam,
De már most elhervadtam,
Gyászkoporsóba szálltam.
A szülőim kertjében
Rózsa voltam éltemben,
De már többé nem nyílok,
Mert halál leszakított.
Szép, fiatal koromba
Akadtam hálójába.
Nem hagy tovább itt élni,
Már nekem el kell menni.
Szép virágszál koromba
Beszállok gyászsíromba;
Szüleim, örvendjetek:
Mennyben vőlegény (menyasszony) leszek!
Ezt Jézus így akarta,
Hogy lelkem elszólítsa
Magához a mennyekbe,
Angyalok seregébe.
Édesanyám, szerettél,
Értem ne keseregjél!
Bús szívvel ma ne legyél,
Hanem inkább örvendjél!
Most, szüleim, tőletek
Immár végbúcsút veszek.
Nem kell már növeléstek,
Köszönöm szüvességtek!
Ez végbúcsúm tőletek,
Már én mostan elmegyek.
Azért imádkozzatok:
Ti is mennybe jussatok!124
| Amen.
Andrásfalva (Bukovina)