### 151

# [Ha kimegyek a daróci tetőre, …]

Ha kimegyek a daróci tetőre,
Onnan nézek a falu közepébe.
Onnan nézem, kinek van egy szép barna lánya;
Kinek nyílik rózsa az ablakába?
Kis kertemben tulipántot ültettem;
Este-reggel könnyeimmel öntöztem.
Tulipántnak lehullott a rezgő levele.
Babám karján aludtam el az este.
Este, este, szerelmes szombat este;
Szerelmes legény volt nálunk az este;
Szerelmes legény volt nálunk, sej-haj, az este,
Még szerelmesebb lesz vasárnap este!450
Lénárddaróc (Borsod)