### 16

# [Rászállott a bús gerlice …]

Rászállott a bús gerlice
Házam fedelére.
Nem hallgattam édesanyám
Sok szép beszédére.
Ráhallgatnék, de már késő,
Eljött a behívó:
Katonának felíratott
Az a kutya bíró.
Állj meg, bíró, kutya bíró,
Kerülj a kezemre!
Te tettél be, te tettél be
Katonaéletbe.
Keresik a, keresik a
Keresztlevelemet,
Még a pap se, még a pap se
Kapja a nevemet.
Még a pap is, a bíró is
Rabságomon örül.
Kés forog a, kés forog a
Babám szíve körül.593
Kelementelke (Maros-Torda)