### 69

# [Katonává lettem, …]

Katonává lettem,
De nem kevélységből;
Szolgálom a császárt,
Nagy kénytelenségből.
Az ád nekem ruhát:
Gyolcsinget, gyolcsgatyát,
Alám pej paripát;
Szép sarkantyús csizmát.
Ha fölül a huszár
Pirospej lovára,
Fölteszi csákóját
Gyászos homlokára.
Fölteszi csákóját
Gyászos homlokára;
Hullik sűrű könnye
A lova nyakára.
Csillagok, csillagok
Szépen ragyogjatok:
A magyar huszárnak
Utat mutassatok!650
Polgárdi (Fejér)