### 37

# [Bárcsak hamar május lenne! …]

Bárcsak hamar május lenne!
Sej-haj, bárcsak hamar május lenne,
Hogy a réten sok ló lenne!
Sej-haj, a nyáron.
Kötőfékem harminchárom;
Sej-haj, kötőfékem harminchárom.
Telelopom még a nyáron,
Sej-haj, ha lehet…
Békókulcsom csak egyféle;
Sej-haj, békókulcsom csak egyféle,
Mégis békót nyitok vele!
Sej-haj, ha lehet…
Viszik a lovam Gyulára,
Sej-haj, viszik a lovam Gyulára.
Magamat vasba utána;
Sej-haj, utána!953
Hódmezővásárhely (Csongrád)