### 85

# [Három a tánc mindhalálig, …]

Három a tánc mindhalálig,
Kivilágos kivirradtig!
Kicsiny nekem ez a ház,
Berúgom az oldalát!
Adjatok csak tágasságot,
Hadd csináljak mulatságot!
A kalapom csurgóra,
Mindig innám, ha volna.
Madár száll a fatetőre,
Most megyünk az esküvőre.
Ez az utca leveles;
Menyasszonyunk de kedves!
Akinek nincs semmi dolga,
Jöjjön a lakodalomba!
Kopasz csirke, vadliba;
Gyere, pajtás, lagziba!
A násznaggyal ne válogass;
Ne okoskodj, ne halogasd!
A házasság kaloda1105,
Ne tedd lábadat oda!1106
Mezőkövesd (Borsod)