### 47

# [Mihály-nap után az üdő… …]

Mihály-nap után az üdő…
Sűrűn tornyosul a felhő.
Sírnak, rínak a bárányok:
Panaszkodnak a bojtárnak.
Panaszkodnak a bojtárnak:
Mondaná meg a gazdának;
Mondaná meg a gazdának:
Színát adjík a juhának!
Van sok olyan csalfa gazda,
Még aszondja: – Csapd a gazba!
Van még tippan865 a bokorba;
Legelhet még az ebadta.
– Hej, gazduram, nem úgy van a!
Jó vót a té, túró nyárba;
Jó vót a té, túró nyárba,
Jó vót a gomolya866 ára.
Ha a juhot nem teleljük,
Jövő nyáron meg nem fejjük.867
Hortobágy (Hajdú)