### 1

# [A mostani folyó esztendőbe …]

A mostani folyó esztendőbe
Nagy Ferenc, a Mágocs-puszta csősze
Hírül hozta: aratni kell menni,
Mert a búza kezd már nagyon érni!
Aki részes, jöjjön a csapatba,
Mert itten van az indulás napja!
Együtt kérjük az Isten áldását,
Hogy tartsa meg talpon a gabonát!
Marokverő csongorádi lányok,
Villát, bocskort itthon ne hagyjátok!
Fésűt, szappant, olajt is hozzatok,
Mert ha az nincs, jaj, de csúnyák vagytok!
Ti is kérjétek a kis Jézuskát,
Hogy tartsa meg talpon a gabonát!
Az árpára hűvös időt adjon,
Mert az árpa pora csípős nagyon.
Körül allés1137 Mágocsnak határa.
Ugyan meglátlak-e valahára?
Megérem-e azt a boldog órát,
Hogy vághatom benned a gabonát?1138
Csongrád (Csongrád)