### 229

# [Micsoda erdő ez? Be nagy zaj van benne! …]

Micsoda erdő ez? Be nagy zaj van benne!
Talám az én rózsám lovat hajt belőle;
Talám az én rózsám lovat hajt belőle?
Hadd hajtsa, hadd hajtsa, majd megfizet érte,
Mert a piros hajnal tilalomban érte;
Mert a piros hajnal tilalomban érte!
Tilalom, tilalom a fekete halom.
Nekem es tilalom a kedves galambom:
Nem akkor ölelem, amikor akarom.
Nem volna tilalom, a kedves galambom:
Akkor ölelhetném, mikor én akarom;
Akkor ölelhetném, mikor én akarom.533
Nagybacon (Háromszék)