### 433

# [Templom mellett van ek kis ház, …]

Templom mellett van ek kis ház,
Ha ránézek, a hideg ráz.
De korántsem ráz a házér:
Benne lakó barna jányér.
Bemennék én, de nem szabad,
Nékem kiadták az útat.
Csak azér, hogy szegén vagyok:
Kedvesebbek a gazdagok.
Kijönne ű, de nem lehet,
Anyja ellen mer nem tehet.
Kegyetlen a, mint a pogány:
Szegén jánra sok szitkot hán.
Kevély asszon, mit gondoltá,
Hogy jányodtú eltiltottá?
Tudod, hogy ű engem szeret,
Másé egykönnyen nem lehet.
Tartsd magadnak vagyonodat,
Úgy add hozzám a jányodat!
Magad elkelsz vagyonodér,
Jányod tetsző jóságaér.751
Bereg