### 7

# [Házamon rongyos a fedél, …]

Házamon rongyos a fedél,
A gólya is rászállni fél.
A sok adó terhe alatt
Házgerendám majd rám szakad.
Zálogolni jön a bíró,
Nem hatja meg a sok síró:
Szekérre rakja gúnyámat,
Utolsó véka búzámat.
Sok csak a lábát lógatja,
Mégis van zsíros falatja.
Nekem feltörik tenyerem,
Mégis alig van kenyerem!
Itt a húsvét és karácsony,
Kenyér sincsen asztalomon.
Ha szememből nem foly könnyem,
Sótalan eszem kenyerem.1323
Kiskunság (Pest)