### 11

# [Sárga csikó, csengő rajta, …]

Sárga csikó, csengő rajta,
Vajon hova megyünk rajta?
Majd elmegyünk valahova,
Kocsis Róza udvarukra.
Betekintünk az ablakon,
Ki kártyázik az asztalon?
Kovács Jani karosszékben,
Cigánykártya a kezében.
Kocsis Róza fésülködik,
A tükörbe biggyeszkedik.
– Ugye, Jani, szép is vagyok,
Éppen neked való vagyok?
– Szép is vagy te, jó is vagy te,
Csak egy kicsit csalfa vagy te.
Kocsis Róza vetett ágya,
Pallást éri a párnája.
Kovács Jani görbe lába,
Nem tud felmászni az ágyra.
Majd felmászik a kisszékről,
A meszes dézsa füléről.250
Vésztő (Békés)