### 307

# [S ahol én elmenek, …]

S ahol én elmenek,
Még a fák es sírnak;
Hol én elémenek,
Még a fák es sírnak.
Gyenge ágairól
Ződ levelek hullnak;
Gyenge ágairól
Ződ levelek hullnak.
Hulljatok, hulljatok,
Szép ződ leveleim;
Hulljatok, hulljatok,
Szép ződ leveleim!
Rejtsetek el ingem;
Rejtsetek el ingem,
Met az én édesem
Mást szeret, nem ingem.
Szerethettél vóna,
Ha szép nem vótam es;
Szerethettél vóna,
Ha szép nem vótam es.
Met én szerettelek,
Ha szegény vótál es;
Met én szerettelek,
Ha szegény vótál es.
Elfekhettünk vóna
Ketten egy párnán es;
Elfekhettünk vóna
Ketten egy párnán es.
Ketten egy párnán es,
Meg a jég hátán es;
Ketten egy párnán es,
Meg a jég hátán es.
Könnyebb kősziklának
Lágy viasszé válni;
Könnyebb kősziklának
Lágy viasszé válni.
Mint két édes egynek
Egymástól megválni;
Mint két édes egynek
Egymástól megválni.
Indulj el egy úton
S én es egy másikon;
Indulj el egy úton
S én es egy másikon.
Hol egymást találjuk
S egymásnak se szóljunk;
Hol egymást találjuk
S egymásnak se szóljunk.
Senki se gondolja,
Édes egyek vagyunk;
Senki se gondolja.
Édes egyek vagyunk.
Hogy gondolja minden,
Hogy mostohák vagyunk;
Hogy gondolja minden,
Hogy mostohák vagyunk.617
Magyarfalu (Moldva)