### 10

# [Sírjál, te virág, no te, szűz virág, …]

MENYASSZONYBÚCSÚZÓ
Sírjál, te virág, no te, szűz virág,
Most van miért sírnod!
Idegen apának, idegen anyának
Hol találod kedvit?
Vesd meg az ágyát, mosd meg a lábát,
Úgy találod kedvit!
– Megmostam a lábát, megvetettem ágyát,
Nem találtam kedvit.
– Rakd meg a tyüzit, tedd oda a vizit,
Úgy találod kedvit!
– Megraktam a tyüzit, odatettem vizit,
Nem találtam kedvit.
Gyüjj be, anyám, gyüjj be, fond be a hajamat
Ötösbe, hatosba,
Ötösbe, hatosba, két szál selemszálba,
Két szál selemszálba!
Ha most be nem fonod, soha be sem fonod,
Soha be sem fonod.
Idegen föld, idegen ország,
Fogadj engem hozzád!
Zörög a kocsi, pattog a Jancsi,
Talán értem jőnek,
Míg édesapámtól, míg édesanyámtól
El sem búcsúzhattam.814
Pográny (Nyitra)